Η **Χάνα Μαντλίκοβα** (*λατινικό αλφάβητο : Hana Mandlíková*), γεννημένη στις 19 Φεβρουαρίου 1962, είναι πρώην Τσεχοσλοβάκα, σήμερα πολιτογραφημένη Αυστραλέζα, πρώην αθλήτρια της αντισφαίρισης. Κατά τη διάρκεια της καριέρας της κέρδισε τέσσερις τίτλους Γκράντ Σλαμ: το Αυστραλιανό Όπεν το 1980, το Γαλλικό Όπεν το 1981, το Αμερικανικό όπεν το 1985 και το Αυστραλιανό όπεν το 1987, κέρδισε επίσης έναν τίτλο στο διπλό γυναικών, στο Αμερικανικό όπεν το 1989.

Η Μαντλίκοβα είχε την υψηλότερη βαθμολογία στην καριέρα της την τρίτη θέση και κατατάχθηκε στον κόσμο των κορυφαίων 50 για 12 διαδοχικές σεζόν (1978-89), μεταξύ των οποίων επτά στην πρώτη δεκάδα. Έφερε την Τσεχοσλοβακία σε τρεις διαδοχικούς τίτλους του Φεντ Καπ από το 1983-1985, και ήταν η τρίτη γυναίκα που κατάφερε να κερδίσει τίτλους Γκραντ σλαμ σε χόρτο, χωμάτινο και σκληρό γήπεδο. Αποσύρθηκε το 1990 και έγινε προπονήτρια της Γιάνα Νοβότνα όπου την βοήθησε στην κατάκτηση του Γουίμπλεντον του 1998. Υπηρέτησε επίσης ως προπονητής της Ολυμπιακής και της ομάδας στο Φεντ καπ της Τσεχικής Δημοκρατίας μέχρι το 1996.

Προσωπική ζωή
-------------

Γεννήθηκε στην Πράγα και είναι η κόρη του Βιλέμ Μαντλίκ ο οποίος ήταν ολυμπιονίκης στα 200 μέτρα για την Τσεχοσλοβακία το 1956. Παντρεύτηκε τον Αυστραλό Γιαν Σέντλακ στην Πράγα το 1986, ενώ το ζευγάρι χώρισε δύο χρόνια αργότερα λίγο μετά τη απόκτηση της Αυστραλιανής ιθαγένειας από τον Μαντλίκοβα. Τον Μάιο του 2001, γέννησε τα δίδυμα Μαρκ Βιλέμ και Ελίζαμπεθ Βιλέμ.

Η καριέρα της
-------------

Η Μαντλίκοβα για πρώτη φορά ήρθε στην προσοχή του κόσμου του τένις ως παίκτης το 1978, η Διεθνής Ομοσπονδία Τένις ξεκίνησε τις παγκόσμιες βαθμολογίες και στις κατηγορίες Τζούνιορς, και η Μαντλίκοβα έγινε η πρώτη γυναίκα παγκόσμια πρωταθλήτρια του παγκόσμιου πρωταθλήματος.

Κέρδισε τον πρώτο της τίτλο Γκαρντ σλαμ στο Ασυτραλιανό όπεν το 1980, νικώντας την Γουέντι Τέρνμπουλ στον τελικό. Το δεύτερο έφτασε ένα χρόνο αργότερα στο Γαλλικό Όπεν με νίκες απέναντι στην Κρις Έβερτ στους ημιτελικούς και της Σίλβια Χάνικα στον τελικό. Επίσης είχε χάσει στους τελικούς στο Αμερικανικό όπεν το 1980 και το 1982 και στο Γουίμπλεντον το 1981, χάνοντας και στους τρεις τελικούς από την Κρις Έβερτ. 

Το 1983, η Μαντλίκοβα οδήγησε την Τσεχοσλοβακία στον πρώτο από τους τρεις διαδοχικούς τίτλους του Φεντ καπ. Την επόμενη χρονιά νίκησε τη Μαρτίνα Ναβρατίλοβα σε τρία σετ στον τελικό του Όκλαντ της Καλιφόρνια. Το 1985 κέρδισε το Αμερικανικό όπεν νικώντας στο τελικό την Ναβρατίλοβα. Η Μαντλίκοβα έχασε επίσης στον τελικό του Γουίμπλεντον το 1986 από την Ναβρατίλοβα. Το 1987 κέρδισε τον τέταρτο και τελευταίο τίτλο της σε τοουρνουά Γκραντ σλαμ όταν νίκησε την Ναβρατίλοβα στον τελικό του Αυστραλιανού Όπεν. Το 1987 ένας τραβηγμένος μυς του στομάχου και τραυματισμό πτέρνας, την κράτησε από την περιοδεία για το διάστημα 1987 και 1988.

Η Μαντλίκοβα πέτυχε και απέκτησε την αυστραλιανή ιθαγένεια το 1988, και η τελευταία επίδοσή της σε ένα τουρνουά Γκραν Σλαμ ήταν στο Αυστραλιανό όπεν το 1988, όπου, ως υπερασπίστρια πρωταθλήτρια, έφτασε στους προημιτελικούς πριν χάσει τον τελικό πρωταθλητή Στέφι Γκραφ. Τα προβλήματα τραυματισμών της σημείωσαν την πτώση της στην κατάταξή στο τέλος του έτους 1988 στο νούμερο 29. Τελείωσε τη σεζόν του 1989 στην 14η θέση στον κόσμο. Μαντλίκοβα και Ναβρατίλοβα συνεργάστηκαν το 1989 για να κερδίσουν τον τίτλο του διλού γυναικών του Αμερικανικού όπεν.

Αποχώρησε το 1990, σε σχετικά μικρή ηλικία 28 ετών, έχοντας κερδίσει 27 τίτλους στο απλό και 19 στα διπλά. Η υψηλότερη κατάταξή της νούμερο 3 στον κόσμο. Μετά την αποχώρησή της έγινε προπονήτρια και ανέλαβε την Γιάνα Νοβότνα για 9 χρόνια (1990-99), κατά τη διάρκεια της οποίας Νοβότνα κέρδισε το Γουίμπλετον και έφτασε στο No 2 στον κόσσμο. Κατά τη διάρκεια της επαγγελματικής της σταδιοδρομίας προπονήθηκε από την πρώην τενίστρια Μπέτυ Στοβ. Η Μαντλίκοβα εισήχθη στη Διεθνή αίθουσα τένις της φήμης το 1994.

Με την εθνική Τσεχοσλοβακίας στο Φεντ καπ αγωνίστηκε από το 1978 έως το 1987 με συνολικό ρεκόρ 47 νίκες και 12 ήττες, και με την εθνική Αυστραλίας το 1989 το κύπελλο Χόπφμαν.

Παραπομπές
----------

1. 1 2  *WTA website*.
2. 1 2  *Τσεχική Εθνική Βάση Δεδομένων Καθιερωμένων Όρων*. jn20000728394. Ανακτήθηκε στις 23  Νοεμβρίου 2019.
3. ↑  (Τσεχικά) *Česko-Slovenská filmová databáze*. 2001. 147400.
4. ↑  «Evidence zájmových osob StB (EZO)». *Records of persons of interest*.
5. ↑  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 605. ISBN-13 978-0-942257-70-0.
6. 1 2 3  Jaime Diaz (20 May 1985). «Hana Is Getting It All Together». *Sports Illustrated* **62** (20): 49–54, 79. .
7. ↑  John Roberts (5 Αυγούστου 2001). «Kournikova limits her partners to Hingis». The Independent.
8. ↑  Harvey Fialkov (14 Ιουλίου 2015). «Hana Mandlikova happily shifts from Grand Slam champ to tennis mom». SunSentinel.
9. 1 2 3  Justin Ross (25 Μαρτίου 2017). «Hana Mandlikova Receives Her International Tennis Hall of Fame Ring at the Miami Open». Miami Open. Αρχειοθετήθηκε από το πρωτότυπο στις 19 Μαΐου 2017. Ανακτήθηκε στις 27 Σεπτεμβρίου 2017.
10. 1 2  «Η Μαντλίκοβα στο Φεντ Καπ». Αρχειοθετήθηκε από το πρωτότυπο στις 20 Νοεμβρίου 2017. Ανακτήθηκε στις 27 Σεπτεμβρίου 2017.
11. ↑  Roy S. Johnson (4 Σεπτεμβρίου 1987). «Mandlikova Won't Step Aside for Graf». *www.nytimes.com*. The New York Times.
12. ↑  «Mandlikova Is Now an Australian». Los Angeles Times. 2 Ιανουαρίου 1988.
13. ↑  «Hana Mandlikova advances». *www.nytimes.com*. The New York Times. 28 Μαΐου 1982.
14. ↑  Julie Cart (23 Μαρτίου 1986). «Tennis : Mandlikova Thinks Diplomacy May Be Better Way to Go». *articles.latimes.com*. Los Angeles Times.

Εξωτερικοί σύνδεσμοι
--------------------

* Πολυμέσα σχετικά με το θέμα  Hana Mandlíková στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 92980357
* LCCN: n93054786
* ISNI: 0000 0000 7861 4433
* GND: 119134497
* NLA: 35642960
* NKC: jn20000728394

 |

 |